15.5.2023
RO
Jurnalul Oficial al Uniunii Europene
C 173/37
Acțiune introdusă la 24 martie 2023 – Kneipp/EUIPO – Patou (Joyful by nature) (Cauza T-157/23) (2023/C 173/48) Limba în care a fost formulată acțiunea: engleza Părțile Reclamantă: Kneipp GmbH (Würzburg, Germania) (reprezentant: M. Pejman, avocat) Pârât: Oficiul Uniunii Europene pentru Proprietate Intelectuală (EUIPO) Cealaltă parte din procedura care s-a aflat pe rolul camerei de recurs: Jean Patou (Paris, Franța)
Datele privind procedura în fața EUIPO Solicitantul mărcii în litigiu: reclamanta Marca în litigiu: cerere de înregistrare a mărcii Uniunii Europene verbale „Joyful by nature” – cererea de înregistrare nr.
18 159 946 Procedura care s-a aflat pe rolul EUIPO: procedură de opoziție Decizia atacată: decizia Camerei a doua de recurs a EUIPO din 19 ianuarie 2023 în cauza R 532/2022-2
Concluziile Reclamanta solicită Tribunalului: — anularea deciziei atacate în măsura în care prin aceasta s-a respins calea de atac formulată de reclamantă împotriva deciziei de respingere a cererii de înregistrare a mărcii pentru produse și servicii din clasele 3, 4, 35 și 44; — obligarea EUIPO la plata cheltuielilor de judecată aferente prezentei proceduri, precum și a celor aferente procedurii de opoziție.
Motivul invocat — Încălcarea articolului 8 alineatul (5) din Regulamentul (UE) 2017/1001 al Parlamentului European și al Consiliului.
Acțiune introdusă la 24 martie 2023 – VO/Comisia (Cauza T-160/23) (2023/C 173/49) Limba de procedură: franceza Părțile Reclamantă: VO (reprezentant: É.
Boigelot, avocat) Pârâtă: Comisia Europeană
Concluziile Reclamanta solicită Tribunalului: — anularea deciziei din 20 mai 2022, notificată în aceeași zi prin Ares(2022)3814828 [confidențial] (1), potrivit căreia, în calitatea sa de AIPN [autoritate împuternicită să facă numiri], aceasta a decis retrogradarea reclamantei de la gradul AST2/3 la gradul AST1/3, începând cu prima zi a lunii următoare acestei decizii, și anume 1 iunie 2022;